2.300 personer er spurt om sine holdninger til sexkjøp etter forbudet. Fortsatt er 44 prosent av det norske folk negativ til sexkjøpforbudet, skriver Dagsavisen. – I Norge trodde politikerne at folk ville endre holdning til sexkjøp etter forbudet, men det har ikke skjedd, sier Niklas Jakobsson som sammen med kollega Andreas Kotsadam har stått bak undersøkelsen. Begge de to forskerne er tilknyttet Norsk institutt for forskning om oppvekst, velferd og aldring (Nova). Undersøkelsen viser dessuten at svensker er mye mer skeptiske til prostitusjon enn nordmenn.